
DY FJALË PËR “VOLTAIKËT” E LAURENT GRISON 


Laurent Grison, librin “Voltaikët” e të cilit mbajmë 
në duar, është poet, historian arti dhe kritik letrar. 
Tekstet e tij, përkthyer në shumë gjuhë, janë botuar në 
Francë dhe jashtë saj. Ai i kushton një pjesë të rëndë- 
sishme të jetës letërsisë dhe artit. Punon rregullisht me 
artistë (piktorë, fotografë, muzikantë, aktorë, kërcimtarë, 
performues...), përmes ndërthurjes që iu bën formave të 
krijimit artistik. I apasionuar pas muzikës, ai praktikon 
gjithashtu edhe artet plastike. Është anëtar i shumë 
shoqatave ndërkombëtare shkrimtarësh dhe kritikësh, si 
Shtëpia e Shkrimtarëve dhe e Letërsisë (Francë), Shoqata 
e Poetëve (Mbretëri e Bashkuar), PEN Qendra e Fran- 
cës, Shoqata Ndërkombëtare e Kritikës Letrare dhe Sho- 
qata Ndërkombëtare e Kritikëve të Artit. 

Sa thamë më sipër është larg të qenit shteruese në 
paraqitjen e një jete me artin e për artin të cilit Laurent 
Grison i kushtohet me kohë të plotë. Përpjekja jonë 
modeste nuk mëton tjetër veç ta bëjë kureshtjen e lexue- 
sit të bulojë e shfletimin e këtij libri një moment zbulimi 

e reflektimi të thellë. Po le të themi dy fjalë për vëllimin 
e dytë poetik, sjellë në shqip nga i njëjti autor. 

Me dykuptimësinë që titulli ngërthen në vetvete, si 
evokim i banorëve të vjetër të Voltës së Epërme, ish- 
-koloni franceze emri i së cilës nuk figuron më në hartën 
e sotme, nga njëra anë dhe si evokim i poezisë përmes 
metaforës së elektricitetit, nga ana tjetër, “Voltaikët”, 
pra, vjen si një libër që ka magjinë të të vërvisë nga 
divani ku mund të jesh duke e lexuar, në rropullitë e 
kohërave. E gjen veten duke vizituar viset e largëta të 
Afrikës herë si vizitor muzeumesh, të tjera si turist, si 
qytetar i botës përse jo, për aq sa ta lejon forca e zemrës 
të pranosh se jeton nën këtë diell, e gjithçka të përket, 
sido të jetë. 

E në këtë të fundit, Laurent Grison nuk është pa gisht. 
Në bashkëbisedimin e tij me veten, përemri vetor “ti” të 
hidhet si lak që ta drejton mendimin përherë e më thellë 
vetes, aty ku mund të zhbirosh identitetet e përftuara nga 
ajo çka të është lënë trashëgimi si dhe nga çfarë ti vetë 
ke bërë me këtë trashëgimi. Autori pohon kthjelltazi se 
vetë ai, pasi ka jetuar nën këtë qiell e pasi ka parë me një 
shqisë të rrallë, atë të poetit nuk mund t'i përvidhet 
trishtimit që përvijon fatin e të margjinalizuarve, të 
djeshëm e të sotëm. 


tani me sivëllezërit e tu mban 
barrën e lashtë të plagëve 
numërim pambaruar 


Poezitë pasojnë njëra-tjetrën me natyrshmërinë e 
sekuencave të një filmi ku kalimet nga një plan në tjetrin 
nuk na çorodisin. Përbërësit e këtyre poezive që lexohen 
fare mirë si një poemë, janë fruta këputur me mollëza 
gishtash nga pema e kujtesës së njerëzimit. Kaurdisur 

në gjuhën e pangjashme artistike të autorit së cilës i 
shtohet tharmi i një syri të vëmendshëm e të ndjeshëm 
si dhe mjeshtëria e kompozicionit, këta përbërës të of- 
rojnë një nga ato gatesa me të cilat edhe pse nuk je 
mësuar, të duken familjare. 


në muzeun e njeriut të ngratë 
nga pluhuri i perandorisë koloniale 
tështin 


Me këto vargje, autori na grish të bëhemi pjesë e një 
rrugëtimi ku ngjarjet, vendet, njerëzit, ndjesitë shpalo- 
sen si në një kaleidoskop. “Kufijtë e gjuhës sime janë 
kufijtë e botës sime”, dëgjojmë autorin të citojë Ludwig 
Wittgenstein-in, diku në një prej konferencave të veta. 
Po, ja që këta kufij, në vite e vite krijimtarie, janë shtyrë 
përherë e më tej paralelisht me zgjerimin e botës së tij 
dhe besimit se “arti është një dialog hapësirash apo një 
dialog shkrimesh në hapësirë”. 

E gjitha nis me “Ekspozitën koloniale” çelur në 
1931-shin në Paris. Tek u bie sallave kryq e tërthor, 
statujat, objektet, shkrimet të çojnë nga popujt Lobi në 
Çad, nga Çadi në Kongo, nga Kongo në Senegal e nga 
njëra copëzë e historisë në tjetrën ndien si zhvishesh 
prej gjithë atyre shtresash qytetërimi, për të mbetur në 
fund lakuriq e i vetëm përballë një bote që nuk ka ditur 
të bëhet më e mirë. Ndihesh si dikush që nuk e ka 
kënduar dot deri në fund “Mea culpa ”-n për t'u çliruar 
kësisoji nga pasojat e veprimeve të tij, nga lypësit në 
rrugë, nga të mbyturit brigjeve të shpresës për një jetë 
të re, nga emigrantët e dëbuar keqazi prej vendeve që 
rrahin kraharorin ku u varen medalje dhënë për kulturë 
e civilizim, nga ata që bujtin dyerve të botës pa trokitur, 
rrëmbejnë ç 'gjejnë pa u stepur shqim. 

Shija e hidhët që na lë mizerja e njeriut sa herë vihemi 
përballë saj, tek “Voltaikët” nuk është mbytur prej erë- 
zash ekzotike. Imazhet e skanuara në mënyrë të përkorë 
e referencat e gjalla që vijnë nga leximet e përjetimet e 
autorit shfaqen pa bujë e zhurmë, si një përkujdesje që 
asgjë, as autori vetë a gjuha e tij të mos mbysë 


një grusht klithmash 
qeniesh pa shpresë 
që i kthehen zemrës së tokës 


Vështirë të mos e lexosh mes rreshtash ethen e Grison 
për t'u dhënë atyre dinjitetin e lirinë e mohuar. Vështirë 
të mos lexosh mes tyre nevojën për ta rishkruar fatin e 
këtyre “hënave të shuara”. Ekzotike është shija që të lë 
vepra, ndërsa kthen faqen e fundit. E bashkë me autorin 


në shushurimën e një frymëmarrjeje të lehtë 
lutesh për njerëzimin 
që ecën drejt shpresës 


Kjo shpresë nuk qëndron tek gjuha që dikur ndau, por 
tek fjala e poetit, këtij të mërguari me fuqi shëruese. 


... në zemër të një kryqëzimi 
pjesa e kufizuar quhet ishull shpëtues 


shpëtuese është fjala 
e mërgimtarëve dhe poetëve 
që trupat e ndarë i bën bashkë 


“Voltaikët” i vjen lexuesit shqipfolës brenda të njëjtit 
vit në të cilin u botua në Francë. Nuk është e rastësishme 
që kjo “martesë” ka bekimin e shtëpisë botuese “Buzuku” 


, 

e cila, kur bëhet fjalë për letërsinë franceze, për atë të 
mirën, dhe shqipërimin e saj, nuk ngurron t'u vërë una- 
zat në gisht si njërës ashtu edhe tjetrit. 

Arti është i lidhur ngushtë me estezinë, aftësinë për të 
perceptuar ndjesi. E arti i Grison u flet ndjesive më deli- 
kate me forcën e poetit që banohet prej poezisë. 

Lexim të begate! 

MIRELA PAPUÇU 

Evës, 
yllit tim të bukur 

në muzeun e njeriut të ngratë 
nga pluhuri i perandorisë koloniale 
teshtin 

sallave matanë u del me hap të shpejtë 
vështrimi yt mbërthyer 

pas një fotografie ngjyrë sepia 
vendosur në kornizë 

të kuqe lëkurërrudhur 

si të një plaku 

valle rituale e Voltës së Epërme 1931 
shkruhet në kartelën e verdhë 

ku boja është zbehur 

fshatarë 

thjesht një thurrëz në pjesët intime 
vallëzojnë nën një pemë të madhe 
para kolonëve 

me kasketa të bardha 
barkëmëdhenj e hokatarë 

gra me gjoksin zbuluar 

krahë imtakë 

flokët gërshet 

e trishtë pamja e tyre medet 

sa sytë e hekurt 

si të vdekur prej ndryshku u duken 

një fotograf në zë 

ardhur prej metropoli 

një reportazh bën hazër 

rreth njerëzve të egër 

rreth ritit ekzotik 

rreth të mirave të qytetërimit 

për një revistë shik 

me kopertinë me ngjyra e letër me shkëlqim 
për Bananian kërkon 

pagesë shtesë në Ekspon koloniale 

ku vizitorit i premtohet përqark t'i bjerë notës 
brenda ditës në pyllin Vincennes 

në rrëfimin e vet 

autori qahet për etjen 
mushkonjat vapën 

dhe magjistarin që nuk pranon 
të pozojë para lentes 

frikur prej aparatit fotografik 
për t'u hakmarrë tregon 

si para se të linte fshatin 

i rrëmbeu prej druri një fetish 
shitur disa javë më pas 

një tregtari nga Parisi 

që art afrikan u tregton koleksionistëve 

mëson se banorët e Voltës së Epërme 
quheshin voltaikë 
ti që APF-në' e merrje për markë ventilatorësh 


1 APF - Afrika Perëndimore Franceze. 

hedh sytë nga dritarja 
resh shi 
reshin liana mendon buzagaz 


në bulevard një i dehur 
humbet drejtpeshimin 
e shfryn 


të huajt janë bastardë 
egërsira të tërbuara 
bisha terroristë 


grabitin njerëz që do t'i kollofitin 
gratë na i përdhunojnë këta bij laviresh 
t'i heqim qafe duhet pa një pa dy 


një çift borgjezësh 
tek të gjashtëdhjetat me veshje të kohës 
ndalet në trotuar e duart përplas 


gomerë ia jep britmës një çiklist 
shmanget e me grushtin në ajër kanos 
një autobus i bie borisë 


dikë e nget kolla 


kthen kokën nga roja e sallës martinikan 
ngushtë zënë buzëqesh e falje të kërkon 

tek oxhaku prej stukoje 
befas syri të zë 
një statujëzë prej druri të errët 


që ngultazi të sheh 
sytë prej guri të imët i shkëlqejnë 
një projektor në vendin e gabuar shkaku 


lindur është nga barku i popullit Lobi 
ai që njohu dasmat rebele 
dhe përleshjet trup më trup të luftës 


atje ku gratë në shoshë ujin e pellgjeve kalojnë 


për pak ar 
atje ku në çift toka e qielli vallëzojnë 

vështrimi i statujës të pështjellon pak 
por me vete thua se folklori 
është vërtet diçka e shkuar 


e kush i dëgjon ende 189 disqet e 78 turet 
e muzikës dhe të të folmeve koloniale 
vepër e Muzeut të Fjalës dhe Gjestit 


kush do t'ia dijë për etërit e bardhë 
vendosur në Uagadugu më 1901-shin 
ku dy vjet më vonë çelën një shkollë 


sot dihet gjithçka rreth gjithçkaje 
dhe gjithçka rreth gjithkujt 
për eksplorues nuk ka më nevojë 


kush kthehet më nga Çadi me Gide-in 


kush e sheh ende fantazmën 
që Leiris tregon me gisht 

kur ishe fëmijë 
lexoje Tintin në Kongo 
duke ngrënë çokollata 


shkërbeje zezakun e vogël 


luajtur nga Ba Baoro’m admiroje 
heroin e bardhë që kërdis antilopat 

kur del nga muzeu 
shkëmbehesh me një gjatosh të zi 
i thatë me sy të kuq 


të të shesë ngulmon 
për pakogjë një kullë Fiffel 
në një glob dëbore prej kauçuku 


e hatashme thua me vete 


zotësia e njeriut 
skajnatës për të jetuar si urith 


25 


ecën shpirtpendë 
mendon për udhëtimin e afërt në Senegal 
në një klub pushimesh 


të lumtur janë klientët atje 
tërheqin vëmendjen gërmat e errëta 
të fletëpalosjes që mban në duar 


kamp i rrethuar tejendané 
kamerat e sigurisë vigjilojnë ditënatë mbi plazh 
shfarosje sistematike e mushkonjave 


ajër i kondicionuar në dhoma 
tre restorante me bufe të hapur 
dy pista vallëzimi 


mësime joge 
kinema në qiell të hapur 
vizitë në një fshat tipik të rindërtuar 


në hyrje një dyqan 


me suvenire dhuratë 
për kolegët e punës 

tani gjendesh para një banke 
hyn në hollin e bollshëm 
si sallë operacioni prej neonesh transformuar 


uturima e ventilatorëve 
larg ndërtesës mban 
të varfrit dhe mizat 


roja e sigurisë me kufje në vesh 
bërrylin e djathtë mbështetur 
mbi banakun e gjatë ngjyrë mat 


të ndjek me sy mosbesues 


sikur ta brente dyshimi që ti mezi pret 
t'ua zhveshësh mureve të trashë krejt betonin 

përmes një flete të madhe xhami 
sheh një burrë të vogël 
ulur në bordurën e murit të jashtëm 


fytyrëmprehtë lekurërrudhur 
në secilën dorë 
tri pendë palloi mban 


ja një nga ata që shoqërisë 
i kushton një thes me para 
këlthet një klient në ngut e sipër 


kokëshogët kostumzbërdhulët 


me kravatë të stërgjatë që i tundet 
mbi rripin kaf prej lëkure artificiale 

i verbët është burri me pendë palloi 
prej kohësh sytë 
i janë arratisur 


atje ku ta ka ënda të ëndërrosh 
portet e Levantit 
Egjiptit dhe Anadollit 


në buzët e tij sikur janë shkruar 


fjalët e një kënge nga e shkuara 
për një yll që diellin verbon 

para këmbëve të tij hapur qëndron 
një diptik i hollë druri 
mbi të cilin është gdhendur 


Nëse një 1 verbër i prin një tjetër të verbri 


të dy do të bien në gropë 
Ungjilli sipas Mateut (XV, 14) 

sjell ndërmend 
një vjershë nga Lulet e së keqes 
që pate këputur në adoleshencë 


pa i lënë të thahen 
na lodhën Lagarde e Michard 
pretendoje ti gjë e dhjamur e koti fare 


Tejendanë i dalin ama territ pa fund 
Këtij sivëllai të heshtjes së përjetshme. O qyteti 
Ndërsa dëgjojmë këngët, të qeshurat e klithmat e tua 


Si një i marrosur gjer në mizori pas qejfit 


Shikol dhe unë po endemi por, më i çmeritur se ata 
Them: Po gjithë këta të verbër, në Qiell, ¢’duan? 


35 


po i çmeritur e hapat zvarrë 
nga banka del 
me kartëmonedha në duar 


iluzioni se je i pasur e i lirë 
kur nga bankomati tërheq të holla 
është çuditërisht dëfryes 


ndjen megjithatë si të ngulet 


një spirale pyetjesh 
e toruan humbet 

në fjalën ekonomi 
ka rregull e shpërndarje siç thonë 
si në një shtëpi 


ku libri i llogarive 
shpall vetëm bereqetin 
e aksioneve të bursës 


shifrat e fryra 
deformojnë faqet me kutia 
dhe kanosin kapakun 


të pasur / krizë 1 kurbë 
pavarësisht fjalëve të kamufluara 
kumbimi i haraçit vret veshin 


sido që mundohesh të jesh ai turisti naiv 


që ndonjë mbrëmjeje remboiane 
i përvidhet horrorit ekonomik 

rrjedha e Senës 
shtrihet përtej qytetit 
në një shtrat të kufizuar paq 


pretendon të mos ia kap kurrë veshi 
labërgimin e fjalës liberal 
me “ah”-un që në ujërat e tij mbytet 


zënka e barkave-milingona 
dhe e anijeve-gjinkalla 
prej kohësh tërheq miza 


fluksi i lumit kapital 
rendimenti i helikave 
produktivitet rentabilitet 


mustaku ka tre gjemba helmues 


asgjë nuk i shpëton gojës së tij 
që gëlltit karremat e i bluan të gjallë 

duke u çapitur në skelë 
me këmbën e djathtë shkel tabelën 
e një njeriu në gjunjë e me duar që luten 


fmij astm leka 
vujtje buk zot 
ka shkruar 


mallkon nëpër dhëmbë rrudh vetullat 
mund të kishe rënë e të vriteshe 
për shkak të këtij analfabeti 


këpucët e reja pastron 
me një shami letre që turfullimthi 
hedh në kanalin buzë rrugës 


i madh mjerimi i njeriut 
që me një shkumës të bardhë 
i duhet urinë e besimin të bërtasë 


atëherë në kupën metalike 
të njeriut pa fytyrë 
një monedhë një euroshe hedh 


asnjë fjalë 


asnjë vështrim 
pak mund e aq zemërimin për të qetuar 

dielli shndrin mbi tokën e lagur 
ti shmang rrëshqitjen 
mbi hijet ikanake 


në rrugën e progresit 
kanalizimet ndryshken 
nën asfalt 


kujdes punime 


barkjashtë kalldrëmi 
këmbësorë hidhuni në trotuarin përballë 

ti e di se për të edukuar mendjet 
përdoren tehet prerës 
gërshërët e hekurit dhe turjela 


me makineri e matrapik 
njeriu mekanik 
lëkurën nga mishi ndan dhunshëm 


kështu rëndom 
rrëzë mureve pikas 
gjurmë mundimesh 


dhe kur nuk të zgjon më 
gërryerja që gjumin dëbon 
pothuaj e padukshme përtokë bloja qëndron 


mezi ta zë syri 


me hirin ngjason 
kur bie mbi letrën me damarë mermeri 


al 


në tarracën e një kafeneje ulesh 
pranë grykës së një metroje 
që turmën vjell prej goje 


pritje pritje 
po çfarë të presësh kë 
nuk di asgjë 


e pasigurisë dhe hiçit kjo betejë 
ku prej kohësh përleshesh 
si ushtar luftërash të padobishme 


në boshin që në kokë bluan 
tharmëton zymtia 
e të kalbë mungesë e shpresës 


i bindur je se kosën duhet t'i vësh 


për ta hequr qafe 
në vend të një të rëne stilolapsi 

në trotuarin përballë nuk ia ndan sytë 
një gruaje që lëviz ngadalë 
kokën drejt syzbrazët 


në duar një rrip i përdorur për qen 
me togëz metalike 
që zhurmshëm përplaset në trotuar 


çdo mëngjes ajo shëtit 
kujtimin e qenit të vdekur para dhjetë vitesh 
emrin nga goja pa ia ndarë tregon kamerieri 


mosbesues ti mbledh supet 
mandej një gazetë falas nga toka ngre 
ndotur prej gishtave të lyrshëm të të nginjurve 


që si ty peshohen çdo mëngjes 


në një peshore elektronike 
pishman pse mbrëmë hëngrën tepër 

ankand i jashtëzakonshëm 
i veprave autentike të artit afrikan 
shpall cep në cep të faqes një reklamë 


letra të bardha në sfond të zi 
me fotografinë fotoshopuar shkel e shko 
të një skulpture kongoleze ritualesh ngyvaka 


reliev në dru të kuq flakë 
margaritar sargi baltë fibra të ndryshme 
patinim i errët shtresë sakrificash 


prodhuar më 1920 


historik i njohur 
vlefta 8000 euro 


44 


kurrë nuk do ta blije një të tillë objekt 
nuk të pëlqejnë besëtytnitë e vjetra 
e panjohura dhe e padëgjuara të turbullojnë 


ashtu si arti magjik 
shpirtrat e pyllit 
apo kulti i të parëve 


sidoqoftë nuk ke as vend më 
në apartamentin me mure të bardhë 
të rezidencës tënde të sigurt 


parapëlqen motivet skandinave me tone të çelëta 


e thotë dhe fqinji yt shkon me gjithçka 
pikërisht ai që ka të njëjtat mobilie si ti 


45 


46 


47 


48 


i kthehesh leximit të gazetës 
të tërheqë vëmendjen një artikull rastësor 
për një anije rrëfen mbytur brigjeve të Sicilisë 


385 janë 
trupa copë e çikë 
burra gra e fëmijë 


një grusht klithmash 


qeniesh pa shpresë 
që i kthehen zemrës së tokës 


49 


për t'iu përvjedhur vdekjes 
Kibwe shtrëngon në pëllëmbë 
një hajmali druri gdhendur në formë zogu 


ai që do ta hidhte matanë ia ka mbathur 
veç për të rrjepur është i pati thënë një plak 
nuk ia vuri veshin 


nën një dritë të mekur 


la fshatin 
rrënjëshqyer pemë e shenjtë bërë lundër 


50 


lotët dhe keqardhjet 
të vjellat dhe jashtëqitja përzihen mbi urë 
vagëllimthi deti pastron gjithçka 


mbi ujë kufomat pluskojnë 
një anije kontenierësh andej pari 
e stërmadhe indiferente pa e ndalur ngutin 


natë ditë 


natë ditë 
natë natë natë 


51 


shpëtimtarë me doreza të bardha 
u rrëmbejnë valëve të mbyturit 
burra gra fëmijë plot 317 


i pasigurt udhëtimi 


dallgë të kreshpëruara 
det i përgjakur arkëmort 


92 


streha e largët në ëndrrat e Kibwe 
është një portë e rëndë 
që i shtyp njerëzit tek përplaset me krikëllimë 


ai dridhet ka dhimbje 
mbi ballë gjurmët e rrjetës metalike 
krahëçjerrë nga telat me gjemba 


drejt tij migrojnë zërat e kujtesës 
në swahili gjuhën e të parëve 
pëshpërit ngadalë 


mwanangu ukitaka kusafiri safiri mashua 
usisafiri baghala litakufumula litakuvunja mbavu na kifua 


biri im në do të udhëtosh përdor barkën 


mos e bëj me një nga ato anijet arabe me vela 
do heqësh keq nga brinjët e pjesa e sipërme e trupit 


33 


imazhi i një anijeje me helikë të mprehtë 
të shtie frikën 
syri i nxjerrë nën hënën e plotë makth 


si qen Andaluzie 


që të kallë datën e të magjepsë 
sa herë kërcënon të kafshojë 


54 


një / dy / tre 1 
trupat jané 
një /// dy / tre / 
copé-copé 
njé / dy / tre / 
prej dhunés 
// një / dy / tre 1 
(kaos kaos kaos) 
një / dy / tre /// 
një / dy ll 
/nje / 


55 


i trandur paksa 
në një filxhan kafeje të zezë kërkon të mbytesh 
gazetën palos dhe e vërvit mbi karrige 


ankthshëm sikur ke prekur një të sëmurë 


e menjëherë të dezinfektosh duart do 
por s'mundesh 


56 


57 


58 


ja ku gjendesh në jug të Francës 
buzë Detit Mesdhe 
ke huajtur një shtëpi të bukur 


me perde prej dantelle të Kalesë 
dhe barbaroza të kuqe 
që nuk duhen lënë pa ujitur 


duke shëtitur vetëm bregut të detit 
teksa së largu ndihet uturima e shtrëngatës 
mendon për ata që kanë humbur rrugën 


megjithatë përpiqesh 
të mos e dëgjosh dallgëzimin e detit 
të mos i numërosh bashet e bërë çikë 


(ata shquajnë 


zhurmat e luhatjes klithmat 
shfryrjet e toraksit) 


59 


picërron sytë 
tek ngultas sheh një horizont 
që nuk të përket 


(ja tek i shohin të vijnë 
dallgët e mëdha të zeza 
që shpartallojnë retë) 


ata të bregut tjetër dëshiron t'i harrosh 
t'i zhbësh idetë në kokë 
t'i fshish idetë në trup 


(do kthehen një ditë mendojnë 
të nesërmen po më pas çfarë 
nuk kanë si ta dinë) 


shpesh ankohesh 


për rrapamën e ekzistencës 
monotoninë e vakteve në orare fikse 


60 


(ata u gëlltitën 
nga ca grykë gome 
ç'Ilahtar kërcëllime) 


sipërfaqen e ujit lëmon 
me dorë ëndërrimtare 
flegrave ajrin e ngrohtë filtron 


(ata ndiejnë erën e krupës 
së barbarëve ndezur 
prej gjakut) 


kohën ta vrisje do të doje 
ta fishkëlleje heshtjen 
të shtupoje hapësirën 


(ata nuk mundën dot 


të përshëndoshen me jetën 
e të largohen) 


61 


kodi ndërkombëtar i shenjave 

përpunuar nga nënkomiteti caktuar 

në zemër të Organizatës Këshillimore 

Ndërqeveritare të Lundrimit Detar 

Londër, më 1965 

kërkesë për ndihmë 
CB kërkohet ndihmë e shpejtë 
CBI kërkohet ndihmë e shpejtë 
jam anuar keqas 
CB2 kërkohet ndihmë e shpejtë 
më është dëmtuar timoni 
CB3 kërkohet ndihmë e shpejtë 
në bord ka panik 
CB4 kërkohet ndihmë e shpejtë 
kam ngecur 
CBS kërkohet ndihmë e shpejtë 
po eci kuturu 
CB6 kërkohet ndihmë e shpejtë 
në bord ka rënë zjarr 
CB7 kërkohet ndihmë e shpejtë 
po mbushem me ujë 
CB8 kërkohet ndihmë e shpejtë 
më është thyer boshti i helikës 


62 


nuk pranon ta rrokësh zhurmën 
e dallgëve të vrullshme 
që përzënë ëndrrat 


çap nuk guxon të hedhësh mbi lëkurën e të humburve 
ngjitur pas dallgoreve fjalëpangjyrë 
që qajnë të palgëzuarit 


vendos atëherë 
një monument t'u ngresh 
të vdekurve dhe fjalëve 


një kuti këpucësh 
gjetur në një kosh të verdhë 
për trup 


mbi karton shkruan 
lavdi 
të mbyturit të panjohur 


tek vendos mbi një shkëmb kutinë 
ndien si lehtësohet njëfarësoj 
ndërgjegjja 

për asgjë tjetër nuk mendon dot më 


përveç diellit diellit 
diellit diellit diellit 


63 


prapakohë 
prapakuptim 
prapamendim 
prapavend 
prapakalim 


prapakthim 
prapaftohtësi 
prapajetë 
prapagjuhë 
prapabotë 


64 


65 


66 


tani ecën 
këmbëzbathur i bardhë borë 
në një plazh që nxin nga njerëzit 


me një gjoja theks brazilian 
një animator premton në mikrofon 
një verë seksi 


një adoleshent me tatuazh 
kasketë shapka me gisht flokëshkurtër e hundështypur 
me mbishkrim No future në shpinë 


turistë me barkun vende-vende skuqur 
janë shtrirë ton të ngordhur 
shezlongëve të një plazhi privat 


si hajvanë buzëqeshur 
të sikletosur pak pa dyshim 
që kalimtarët i shohin pothuaj zhveshur 


pas syzeve të diellit gogësijnë 
midis dy gërrhitjesh 
lexojnë revista që mezi i shtyjnë 


vëngër i shohin ata që lahen 


tek gjerbin lëng frutash të ngrohur 
nën çadrën që ua zë qiellin krejt 


67 


në barin e kashtores 
nga radioja dëgjohet muzikë rep 
dhe lajme të mira 


si moti në këto ditë vere 
festa e zjarrfikësve 
një recetë e re pice me ananas 


një shitës ambulant 
me kapelë të stërmadhe me llastik 
shtrënguar pas mjekre sa ia lë vizë bërtet 


akullore 
kikirika 
çaj mëndre 


mbi termos 
sheh të shkruar me lapustil 
London caling 


një burrë që luan top me të birin 
i drejtohet me zë të lartë 
duke qeshur 


se fluturimi deri në Londër 


me një krah të vetëm 
dhe për zogjtë shtegtarë është i pamundur 


68 


një anije i largohet bregut 

sa bukur entuziazmohet 

një burrë i kuq flakë që pëlqen 
peshkimin masiv 

duke fërkuar fundbarkun 

me dorën në mbathjet bojëqielli 
nga kërcen një zgjatim i flashkët 


pranë tij 
një grua gjizbuluar 
shpinëvarur qepallarënduar 


mbytur në vaj nxirës 
është ulur mbi një peshqir-reklamë 
prej pambuku shumëngjyrësh 


jet htë e ona 


lexohet me gërma të ndritshme 
sllogani nën kofshët e saj të squllura 


69 


një xhup fëmijësh bojë rozë 
mbushur me alga jeshile 
flluskon pranë skelës 


me një kukull kokëprerë 
ca copëza druri 
dhe një shall bërë copë 


gruaja shtyp bishtin e cigares në rërë 


pastaj mërmërit fytyrëprishur 
se njerëzit qenkan të ndyrë 


70 


komunikatë për shtyp 


komandanti i anijes së shpëtimit 
duke iu afruar vendit të zbarkimit 
kishte ndezur sinjalet e pozicionit 


i ndaluar të zbresë pasagjerët 


u detyrua drejt një porti tjetër të kthehet 
treqind milje detare larg 


71 


kalim kufiri 
kalim muri 
(tej) kalim ligji 


fjalëkalimi 
lejekalimi 
(tej)kalim ligji 


72 


13 


74 


në qoshen e një tavoline druri 
që të ngjishet fort në kërthizë 
shkruan një vjershë çiltërisht lirike 


në agshol 
një diell oktapod 
mbështjell varret 


këtu vdekja është ngjyrë 
që zë rrënjë 
në dritë 


kur nis e fryn erë 
retë 
skicojnë një lundër 


deti është teatri 
ku përleshen 
tingulli dhe fati 


pemët dëgjojnë 
belbëzimet e vagëlluara 
të kujtesës 


një emër gdhendur mbi gur 


nënshkruan vjershën e një fati 
që dikush duhet ta jetojë 


75 


mjaft të thotë angështia 
largohesh me hapa të shpejtë 
drejt asaj që nuk e di as vetë 


në siluetë përvijohesh 


plasaritesh shpërbëhesh 
e zbehesh ngadalë 


76 


shiu vjen vërdallë 
hyn në një kapelë të thjeshtë 
vendosur qëmoti pranë bregut 


ajo u bën ballë stërkalave 
bisedon me erërat 
shuan shtrëngatat 


mjafton prania e saj 
shenjat e qiellit të madh 
të shpallë 


ndërkohë në det të hapur 
një anije kobzezë 
sjell rrotull e vërtit 


njeriun 
prej monstrës me tri kokë 
nënshtruar 


shitur planeti 


përar 
dhe gjak 


TI 


në humbellën e kohës 
një kryq flet lirisht 
me retë dhe qiellin me yje 


në ag ai këndon me valën 


në perëndim bekon trupat 
që flluskojnë heshtazi 


78 


nxënës në muzeun e zbulimeve e pate pyetur 
veten një herë nga i drejton dyqind sytë 
një gocë deti Saint-Jacques 


tani e di 


që shohin me durim pelegrini 
tërmetin e tmerrshëm të kohës 


79 


80 


81 


82 


tani je në trenin 
që shkon me shpejtësi drejt Parisit 
duke ndarë peizazhin copash 


sedilje e rehatshme në vesh kufje 
izolohesh prej udhëtarëve të tjerë 
që gogësijnë tek luajnë me telefonat 


aria e e tenorit të kantatës BYVV 12 
të Bach në sol minor 
të zhytë në meditim 


Nach dem Regen 
Blüht der Segen, 
Alles Wetter geht vorbei. 


pas shiut 
lulözon bekimi 
të gjitha stuhitë veniten 


xhami i ndotur ta mjegullon vështrimin 


e huaj të duket 
bota që përshkon 


83 


mezi t'i zë syri 
përbindëshat e mëdhenj të bardhë me tre tehe 
të lëvizshëm që japin shpirt të harruar në fushë 


dallëndyshet sypatrembur 


dërrmohen keqas tek përplasen 
zhguallit të tyre prej hekuri 


84 


në jug sheh një vullkan që vuan 
në perëndim një yll çeliku 
zhytur në një lëng blu 


në veri një humnerë të skajshme 


akulli të zjarrtë 
në lindje po gdhin 


85 


prej një rastësie të së kaltrës 
përhimur larguar prej qielli 
horizonti bëhet tragjik 


ti mendon për kohën e disave 
hapësirën e të tjerëve 
për fatin që gërmon gropa e varre 


ndërsa qeniet dhe sendet 


lëkunden me mospérfilljen 
e hënave të shuara 


86 


gjysmëfytyrë 
gjysmëfjalë 
gjysmënjeri 


gjysmëhapur 
gjysmëzë 
gjysmëmbyllur 


gjysmëqiell 
gjysmëpjerrët 
gjysmëhumnerë 


gjysmëmal 
gjysmërrugë 
gjysmerrësirë 


87 


sheh Alpet që shndrisin së largu 
në pranverë kur dëbora shkrin 
nga shkëmbi dalin 


kufoma pa varr 


me lëkurë 
prej qefini të përhimët 


88 


komunikatë për shtyp 


Alfa vinte nga Senegali 
sfidoi shkretëtirën 
dhe provokoi detin 


ra pa një klithmë 
dhe gjeti vdekjen 
në një grykë të thellë 


në një prej xhepave 
të palltos 


mbante një hartë të Francës 


dhe një fotografi të grisur 


të stërgjyshit të tij ushtar 
rënë në Bir Hakeim 


89 


thuhet gjeti vdekjen 
nuk thuhet gjeti jetën 
jeta na jepet ose na merret 


90 


shpërbërë njerëzimi 
trajektore të ndërprera 
ekuacione të pazgjidhura 


91 


92 


93 


94 


të paketosh britmat 
ND Na MM N... 

të mbash çfarë ikën 
-H ¿A M1... M.... 

të kujtosh më të voglat detaje të së shkuarës 
NË Na MM N... 

me laps t'i vizatosh në letër 


95 


të endësh ekzistencën 

-H N = HO... MI... 
një thile mbarë një mbrapsht 

-H A ¿MM en 
të bashkosh fijet e gjata të materialit të ndjeshëm 

-H MH = HO... MI... 
fije të ngatërruara deri në ulërimë 

-H Me MM M oa, 
fije të lakuara mëndafshi 

-H A ¿MN oa, 
vetja fije né furké 

MAMMA MN in 
t'u rezistosh té prerave 

-H MH = -I MN en 
të qepësh të çarat që dhembin 


96 


thonë se jeta qëndron në një fije peri 
-HI MH = HI... MI... 
fije boje e zezë mbi fletën e bardhë 
-H = HO... MI... 
të shërosh kohën amnezike 
- HII... MM M oa, 
të shkoklavitësh ditët 


97 


tëhuajëzim i çuditshëm 


-H MH MM 


vetmi mes turmës 


-H Me MH 


vetédije e késaj bote 


-H MH MMM 


ndonjëherë dikush bie 


-I A MM 


98 


Mas 


I... 


I... 


I... 


kur dremisin rrënjët t'i këndosh udhëtimit të gjatë 
-H MH = HO... MI... 

në një gjuhë të pazakontë si zëri që del prej stomakut 
MAMMA HN MN en 

mërgimi i vërtetë është Brenda 


99 


heshtja e bardhë gris boshin 


MM... MM --- Ill --- 
dora e erës ngre skajet 
--- Hf --- ... MM --- Ill --- 
masa e projektuar shtyp hijet 
--- /I --- ... Hf --- Ill --- 
gjesti i hajthëm u jep trajtë formave 
--- Hf --- ... MM --- Il --- 
vala zanore derdhet né hapésiré 
MM... Hf --- Ill --- 


syri i bërë katër shkallmon kufijtë 


100 


10 


101 


102 


mbyll sytë e dëgjon më në fund 
një gjuhë ngjyrash 
fjalët e saj mbështjellin tokën 


një gjuhë ngjyrash 
e panënshtruar si një e dashur 
që këndon këngën e yjeve 


një gjuhë ngjyrash 
e lirë si zog 
që nuk do t'ia dijë për kufijtë 


një gjuhë ngjyrash 


e ndezur si shpirti 
që sfidon diellin 


103 


tek kthehesh për Paris 
nuk ndihesh më i lehtë 
rëndokan fjalët 


ecën mbi Senë 
ura me pasarela Lëopold-Sëdar-Senghor 
nën hapat e tu vibron 


ndërmend poetin 
me fjalët magjepsëse 
e gjithë udhëtimet bëhen të mundura 


Të thërras Mbrëmje o Mbrëmje enigmatike, gjethe 
që vallëzon të thërras. Ka ardhur ora e frikës 
fillestare, vërshuar nga rropullitë e të parëve. 


ndalesh e mbështetesh 


parmakut prej druri 
midis dy tregtuesish drynash dashurie 


104 


në sifërfaqen e lumit 
një fletë letre 
lufton me rrjedhën 


(rezisto nga uji mos u mbulo) 
ngadalë 
ikën boja 


në pështjellimin e dukshëm të ujërave 
(rezisto nga uji mos u mbulo) 
tretet 


një alfabet i mbytur lotësh 


gërma që rravgojnë e rrjedhin 
(rezisto nga uji mos u mbulo) 


105 


nga një copë hedhur 
në breg 
bulon fara 
(rezisto nga uji mos u mbulo) 


disa shenja lejon të shfaqen 
me vija të lakuara 
si SY 
(rezisto nga uji mos u mbulo) 


brenda vetes pikla të çmuara loti 
që flasin për një tekst magjik 
përndritur nga kujtesa 

(rezisto nga uji mos u mbulo) 


dëshmitar i përulur i kataklizmës së lashtë 
si thesar mban 
një palimpsest 

(rezisto nga uji mos u mbulo) 


mister mbijetuar 


prej ritesh të hershme 
fshehtësi që lajmëron kohët që po vijnë 


106 


11 


107 


108 


kur mbërrin në kopshtin Tuileries 
ulesh përballë Pemës së zanoreve 
dhe shgarravit në bllok këtë vjershë 


gjethet e qenies 
kurthe të çuditshme 
ligen e vyshken 


majë degësh 
çeqe të mëndafshta bosh 
hallakaten rrotullohen 


mbi valën e kuqe 
që ujit fibrat 
e trajtave të zeza 


zbrazëti të çrrënjosura 
që mbështjellin kujtesën 
e degëve të thata nxjerrë në breg 


gjethet e qenies 

bashkuar në thatësirë 
zbukurojnë përgjithmonë 
herbariumin e jetëve të prera 


109 


i rikthehesh rrugës tënde jo drejtëvizore 
ndesh vrapues që e kanë me shumë ngut 
që duan të maten me një më të lartë kut 


me entuziazmin 


e një ore që nuk e ndal tiktakun 
as në ditë grevash 


110 


kalon urën e Arteve 
një ditë të ka zënë syri 
skulptura të Ousmane Sow 


luftëtar masai 
bir i tokës prej bronzi 
vigjilon historinë bërë fërtele 


(mishi i kuq e lëkura e ndritshme 
konsumohen në shkrirjen 
e rrjedhave të kundërta) 


luftëtar zulu 
me një gjest ritual 
u bën ballë tmerreve të Afrikës 


(nën qiell të hapur 
shkruhet poema e zezë 
e njerëzimit) 


luftëtar nuba 


figurë e madhe 
zgjon shpresën 


111 


ndal hapin përpara vitrinës së një tregtari bojërash 
nuancat e ngjyrës së zezë me ofertë 
shkruhet me gërma të verdha të mëdha 


e zezë korb 
e zezë katran 
e zezë pisë 


e zezë pus 


e zezë blozë 
e zezë sterrë 


112 


12 


113 


114 


endesh kryeqytetit 
që e ndrydh dhimbjen e vet 
nën një maskë të padukshme 


pa e kuptuar i shmangesh 
kanalit Saint-Martin 
dhe kampit të qenieve të pezullta rreth tij 


stacioni i fundit i autobusëve 
ndalesa tek rrethrrotullimi 
kjo linjë nuk merr udhëtarë 


mbërrin në sheshin Concorde 
ndërmend se në zemër të një kryqëzimi 
pjesa e kufizuar quhet ishull shpëtues 


shpëtuese është fjala 


e mërgimtarëve dhe poetëve 
që trupat e ndarë i bën bashkë 

(thellomë e fjalës) 
një 1 


/ një // dy / 
një / dy /// Itte MN 
I një / dy Ntre 1 
këtu 
njël dyltre JI 
(shpërthime) zërash 
një / dy /// I tre 1 
ngjiten 
/ një // dy M tre 1 
drejt dritës 

mëdyshesh të kthehesh në shtëpi 
bardhësia e mureve të saj 
tashmë të duket e padurueshme 


endesh në qytet 
me pafajësinë e humbur të kujt mendonte se përmes 
po i bie pa i dhembur një bote që vuan 


tani me sivëllezërit e tu mban 
barrën e lashtë të plagëve 
numërim pambaruar 


më këmbë ballë për ballë me të vërtetën 


bashkë me ta do rrëfesh 
pa-në e të pathënave. 

në shushurimën e një frymëmarrjeje të lehtë 
lutesh për njerëzimin 
që ecën drejt shpresës 


në një park dëgjohet kënga e një fëmije 
tek luan në balafon 
muzeu i njeriut të ngratë çel dyert 


një statujëzë prej druri të errët të sheh ngultas 


me sytë prej guri të imët që shndrijnë 
një projektor në vendin e gabuar shkaku 

